**21o ΓΥΜΝΑΣΙΟ ΠΑΤΡΩΝ**

**ΣΧΟΛ. ΕΤΟΣ: 2021-2022**

**Επιστολή ενημέρωσης για τη λειτουργία της Επιτροπής Διεπιστημονικής Υποστήριξης (Ε.Δ.Υ.)**

Αγαπητοί γονείς,

Επικοινωνούμε μαζί σας, προκειμένου να σας ενημερώσουμε για την έναρξη λειτουργίας της Επιτροπής Διεπιστημονικής Υποστήριξης (**Ε.Δ.Υ.**) στο σχολείο μας.

Ο θεσμός της Ε.Δ.Υ. αποτελεί μία καινοτόμα προσπάθεια, με σκοπό την άμεση εκπαιδευτική αξιολόγηση και υποστήριξη των εκπαιδευτικών αναγκών των μαθητών/τριών σε σχολικές μονάδες γενικής εκπαίδευσης. Συγκροτείται από τον/την Διευθυντή/τρια του σχολείου, τον/την εκπαιδευτικό Ειδικής Αγωγής, την Ψυχολόγο, την Κοινωνική Λειτουργό και τους υπεύθυνους εκπαιδευτικούς των τμημάτων του/της μαθητή/τριας ή της ομάδας μαθητών που έχουν ανάγκη υποστήριξης. Επισημαίνεται ότι στις συνεδριάσεις των Ε.Δ.Υ. καλούνται οι γονείς και κηδεμόνες των μαθητών, αν οι Ε.Δ.Υ. συνεδριάζουν για το σχεδιασμό Ε.Π.Ε., καθώς και για την παροχή απόψεων σε κάθε άλλη περίπτωση που κρίνεται σκόπιμο.

Σκοπός της Ε.Δ.Υ. η ενδυνάμωση και την προώθηση της συνεργασίας, καθώς και ο συντονισμός του έργου των σχολικών μονάδων και η ενδυνάμωσή τους στην ανταπόκριση στις εκπαιδευτικές ανάγκες των μαθητών τους. Οι ενέργειες και εισηγήσεις της ΕΔΥ έχουν εκπαιδευτικό προσανατολισμό. Η αξιολόγηση περιλαμβάνει (α) τη συγκέντρωση των αναγκαίων πληροφοριών από το κοινωνικό/οικογενειακό περιβάλλον, (β) τη χορήγηση δοκιμασιών για τον εντοπισμό των εκπαιδευτικών, ψυχολογικών και κοινωνικών αναγκών του/της μαθητή/τριας και (γ) την παρακολούθηση της πορείας του/της μαθητή/τριας με συναντήσεις συνεργασίας με τους γονείς και το εμπλεκόμενο προσωπικό.

Το προσωπικό της ΕΔΥ που λειτουργεί στο σχολείο μας αποτελείται από το Διευθυντή του σχολείου **κο Βοζαΐτη Γεώργιο**, ο οποίος εκτελεί χρέη συντονιστή, τον Υποδιευθυντή κο **Υφαντή Ανδρέα** (ως αναπληρωτή του), την εκπαιδευτικό Ειδικής Αγωγής κα **Νιμπή Μαρία**, την Ψυχολόγο κα **Γαλανού Χριστίνα**, την Κοινωνική λειτουργό κα **Κόλλια Παρασκευή** , τους εκάστοτε εκπαιδευτικούς της τάξης του/της μαθητή/τριας και τη γραμματέα της επιτροπής κα **Λιβιεράτου Αικατερίνη**.

Όσοι/ες από εσάς επιθυμείτε να δηλώσετε το αίτημά σας για αξιολόγηση μπορείτε να επικοινωνείτε με τη γραμματεία του σχολείου (τηλ. 2610 433400), για περισσότερες πληροφορίες και τον προγραμματισμό μιας συνάντησης **(κάθε Πέμπτη**), τις εργάσιμες ημέρες και ώρες. Η Διεύθυνση του σχολείου, οι εκπαιδευτικοί και το ειδικό εκπαιδευτικό προσωπικό είναι πάντα στη διάθεσή σας για οποιοδήποτε θέμα σχετικά με τη φοίτηση και την ολόπλευρη ανάπτυξη των παιδιών σας και μαθητών μας.

Στην ιστοσελίδα είναι αναρτημένη και η Υ.Δ. που πρέπει να κατατεθεί στη γραμματεία.

Για τον Σύλλογο Διδασκόντων του σχολείου

Ο Διευθυντής

ΒΟΖΑΪΤΗΣ Ν. ΓΕΩΡΓΙΟΣ